text: Trods massivt underskud: Vil have flere svin
  18 september 2014 kl. 18.50
  Slagteriet SB Pork i Brørup tackler et kæmpeunderskud ved at efterlyse flere svin.
  SB Pork gav sine tyske ejere et underskud på 23,7 mio. kr. sidste år.
  I alt har SB Pork tabt 170 mio. kr. de seneste fire år, skriver LandbrugsAvisen.
  Alligevel er antallet af slagtninger steget med 25 procent sidste år. Slagteriet har lokket danske svineavlere med høje priser, men det har medført høje omkostninger.
  Noget må gøres, har tyske Tönnies Group, der står bag slagteriet, besluttet.
  Derfor er der ansat en ny direktør (Torben Sønnichsen), som har fået mandat til forøge antallet af slagtninger yderligere.
  Slagteriet er i øjeblikket Danmarks 3. største.
  